310 CMR 15.000 (Títulu 5)

Alterasons Regulamentares Rilativus a zonas Sensível ao Nitrogêniu di Rikursus Natural i

314 CMR 21.00, Regulamentu di Lisensiamentu di Basias Idrográfikus

**Perguntas i rispostas sobri aplikason di regulamentu**

Ki dumínios é afetados pa rivizon di Títulu 5?

Ten 14 zonas na Cape Cod ki ta kubri 31 basias idrográfikas ki gosi é dizignadus komu Áreas Sensível pa Nitrogêniu di Rikursus Natural (NRNSAs). Kel tabela li ta lista zonas ku basias idrográfikas ku Kargas Máximus Total di Nitrogêniu (TMDLs) aprovadus i data em ki basia idrográfika foi dizignada komu NRNSA:

|  |  |
| --- | --- |
| **ZONAS** | **Data di Dizignason di NRNSA** |
| BARNSTABLE, BOURNE, BREWSTER, CHATHAM, DENNIS, FALMOUTH, HARWICH, MASHPEE, ORLEANS, SANDWICH, YARMOUTH | 7 di Julhu di 2023 |
| EASTHAM, TRURO, WELLFLEET | 29 di Sitembru di 2023 |

Modi ki N´ podi sabi si nha sistema sta na un NRNSA?

Dipartamentu dizinvolvi Mapa di Piskiza di Inderesu di Áreas Sensível a Nitrogêniu di Área di Rikursus Natural atxadu li:

[Piskiza di Inderesus di Áreas Sensível a Nitrogêniu (arcgis.com)](https://mass-eoeea.maps.arcgis.com/apps/webappviewer/index.html?id=96035fe034044e2596b49168b0e35d8e)

Klika na link.

Kokorda ku termus i kondisons na marka kaixa na kantu infirior skerda i klika na OK.

Digita inderesu di instalason (#, Rua i Zona).

Si instalason sta na un área ku sombra verdi skuru, inton é sta lokalizadu dentu di un NRNSA ki foi dizignada na 7 di Julhu di 2023.

Si instalason sta na área sombreada azul, inton é sta lokalizadu dentu di un NRNSA dizignadu na 29 di Sitembru di 2023.

Kal ki é piríudu di Avizu di Intenson (NOI)?

Piríudu di NOI é un piríudu di 2 anos dipós di data di dizignason di NRNSA duranti kal zona podi aprizenta un NOI pa ten un Lisensa di Basias Idrográfikas, un pididu di Autorizason di Basias Idrográfikas ou un pididu di Karga di Nitrogêniu di minimis (pididu di De Minimis).

Kuzé ki ta kontisi kuandu tirmina piríudu NOI?

Si bu zona ka aprizenta un Avizu di Intensons, un pididu di Autorizason di Basias Idrográfikas ou un pididu di Minimis duranti piríudu di NOI di 2 anos, rikizitus rilativus pa instalason di Midjor Tiknologia di Riduson di Nitrogêniu Dispunível (BANRT) pa sistemas izistentis ta entra em vigor.

Pa zonas ku basias idrográfikas dizignadus na 7 di Julhu di 2023, izigênsia di atualizason di sistemas séptikus izistentis ku BANRT ta kumesa na 8 di Julhu di 2025.

Pa zonas ku basias idrográfikas dizignadus na 29 di Sitembru di 2023, izigênsia di atualizason di sistemas séptikus izistentis ku BANRT ta kumesa na 30 di Sitembru di 2025.

Modi ki N´ podi sabi si nha zona aprizenta un pididu di NOI, Pididu di Lisensa di Basias Idrográfikas ou un pididu di Karga di Minimis?

Dipartamentu ta manti un lista di zonas ki aprizenta un pididu di Autorizason di Basias Idrográfikas atxadu li:

 [insiri ligason pa kuadru di aprizentason di kandidaturas]

Kel lista li é atualizadu simanalmenti.

També bu podi entra em kontatu diretamenti ku bu zona pa ten más informasons sobri status di un enviu rilasionadu a Autorizason di Basias Idrográfikas.

Kuandu ki N´ devi instala BANRT pa novus konstrusons?

Dipartamentu prodizimoga data pa izigi inkurpurason di BANRT na sistemas séptikus ki ta sirvi Novu Konstruson na Cape Cod na NRNSAs dizignadus.

Di akordu ku artigu 15.215(2)(b): Novu Konstruson devi inkurpura BARNT a partir di **seis mezis** dipós di data di dizignason NRNSA, a não ser ki un zona aprizenta un pididu di NOI, Lisensa di Basias Idrográfikas ou di Minimis.

Dipartamentu tem perlongadu kel data li ti 8 di Julhu di 2024 pa kualker Novu Konstruson na Cape Cod na áreas dizignadus komu NRNSA. Si bu zona ka aprizenta un Avizu di Intenson, un pididu di Lisensa di Basias Idrográfikas ou un pididu di Minimis ti kel data li, rikizitus rilativus a instalason di BANRT pa Novus Konstrusons ta entra em vigor.

É importanti nota ki Novu Konstruson sta difinidu na Títulu 5 na 310 CMR 15.002 i ta inklui: konstruson di un novu prédius ki ta izigi un lisensa di okupason; i kualker aumentu na fluxo real ou di prujetu pa un sistema izistenti. Djobi [15.002](https://www.mass.gov/doc/310-cmr-15000-title-5-of-the-state-environmental-code/download) pa difinison kompletu.

Kantu tempu N´ ten pa instala BANRT pa un sistema séptiku izistenti?

Sistemas izistentis ta ten **5 anos pa atualiza pa BANRT**. Piríudu di 5 anos ta kumesa na final di piríudu di 2 anos di NOI.

Pa basias idrográfikas di Cape Cod dizignadus komu NRNSAs na 7/7/23:

 7/8/25 7/8/30 pa sistemas izistentis.

Pa Wellfleet Harbor dizignadu komu NRNSA na 9/29/2023:

 9/30/25 ti 9/30/30 pa sistemas izistentis.

Zonas têm ti dós anos pa aprizenta NOI pa 15.215(2)(c)?

Sim, piríudu di dipózitu di NOI é di 7/7/23 ti 7/7/25 pa basias idrográfikas di Cape Cod ku TMDL di nitrogêniu a partir di 7/7/23; i di 9/29/23 ti 9/29/25 pa basia idrográfika di Wellfleet Harbor.

Modi ki um zona devi ou konselho lokal di saúdi (LBOH) lida ku novus prujetus di konstruson ki ta ben ser lisensiadus na piríudu di (ti) 1,5 anos entri prazu di seis mezis pa novus konstrusons i prazu di 2 anos pa aprizentason di NOI?

Dipartamentu perlonga data pa kualker novu konstruson na Cape Cod na áreas dizignadus komu NRNSAs pa instala BANRT ti 8 di Julhu di 2024. Pididus resebedu pa LBOH a partir di és data devi inkurpura BANRT na prujetu di sistema séptiku, a não ser ki zona ten aprizentado un NOI, un pididu di Lisensa di Basias Idrográfikas ou un pididu di De Minimis.

Aprizentason di kualker un di és pididus ta suspendi izigênsia di instalason di BANRT tantu pa novus konstrusons komu pa instalasons izistentis.

Un zona ta ten ki aprizenta NOI ti 7 di Janeru di 2024 pa ivita ki novus konstrusons ten ki instala BANRT?

Dipartamentu perlonga data pa kualker Novu Konstruson na Cape Cod pa instala BANRT na áreas dizignadus komu NRNSAs ti 8 di Julhu di 2024. Kel data di istenson li ta aplika pa tudu basias idrográfikas dizignadus pa NRNSA na Cape Cod.

Un zona ta tem ki aprizenta un pididu di NOI, di Lisensa di Basias Idrográfikas ou di Minimis antis di és data pa suspendi izigênsia di novus konstrusons.

Ten rikizitus/rikumendasons pa ki propriedadis instala BANRT duranti piríudu di NOI pa atendi pa futurus rikizitus di lisensiamentu di basias idrográfikas.

Pa novus konstrusons, si ninhun pididu di NOI, Lisensa di Basias Idrográfikas ou pididu di Minimis ki ta abrangi área undi sistema ta sta lokalizadu for aprizentadu ti 8 di Julhu di 2024, proprietáriu di imóvel ta mesti instala BANRT.

Pa Instalasons izistentis, rikizitu pa instala BANRT ta kumesa na 7/8/25 ou 9/29/25, ki ta dpendi di basia idrográfika di NRNSA en ki é sta lokalizadu.

Instalasons izistentis ki mesti atualiza/substitui sés sistema antis di és mumentu (pur izemplu, falha di sistema) devi trabadja ku zona i BOH lokal pa ditirmina atualizason más apropriadu pa sistema.

Ditirmina si un zona ta buska un Lisensa di Basia Idrográfika i modi ki área em ki un sistema sta lokalizadu ta ser tratadu sob Pirmison di Basias Idrográfikas podi djuda ditirmina ki tipu di sistema devi ser instaladu.

Si un zona tem un statutu/rigulamentu ki izigi instalason di sistemas di I/A indipendentis di rikizitus di atualizason di Títulu 5 di BANRT, inton és rikizitus devi ser siguidu konformi indikadu pa LBOH.

É importanti nota ki Títulu 5 privê un izenson di rikizitus di mudernizason di BANRT pa instalason ki instala sistemas midjoradu di rimoson di nitrogêniu ti dez anu antis di data entra en vigor di rikizitus di mudernizason di BANRT.

Kal ki é status di midjor tiknologia dispunível i kal ki é sistemas di I/A aprovadus?

Dipartamentu sta atualmenti riviziona tiknologias aprimoradus di riduson di nitrogêniu i publika un lista di tudu tiknologias BANRT i kualker alterasons pa él li:

 [Aprovadu Títulu 5 Tiknologias inovador/alternativas | Mass.gov](https://www.mass.gov/guides/approved-title-5-innovativealternative-technologies)

Rivizon di Títulu 5 i rigulamentus di Autorizason di Basias Idrográfikus ta aborda komprimetimentu di água fresku?

Zonas podi inkurpora mididas pa rizolvi prublema di água fresku na sés Planu di Giston Integral di Águas Rizidual (CWMP) i solisita inkurpurason di CWMP na sés Lisensa di Basias Idrográfikus.

Pa 15.215(4): Proprietáriu di un sistema ou di un sistema prupostu devi virifika instalason asertadu na un zona dizignadu sensível pa nitrogêniu. Dipartamentu ta pripara i dispunibiliza na site di Dipartamentu mapas ki ta ritrata NRNSAs dizignadus dentu di Commonwealth. Antis di kualker transfirênsia di propriedadi pa propriedadi undi instalason sta lokalizadu, pisoa ki sta fazi tranferensia devi divulga pa sesionáriu i pa Konselhu di Saúdi ta instalason és sujeitu un atualizason ki iziji midjor tiknologia dispunível di riduson di nitrogêniu di akordu ku 310 CMR 15.215.

Será ki "si" na frazi final di CMR 15.215(4) signifika ki divulgason só é nisisáriu si instalason sta sujeitu a un atuliazason?

Divulgason devi indika si instalason sta ou ka sta sujeitu a un atuliazason. Keli ta ser ditirminadu ku bazi na lokalizason di sistema i si zona aprizenta un pididu di NOI, Lisensa di Basias Idrográfikus ou De Minimus. Dipartamentu ta publika un lista di kandidatura resebedu li: [insiri ligason]

Alén di keli, rigulamentus izigi ki parti ki aprizenta pididu di NOI, Lisensa di Basias Idrográfikus ou De Minimus publika avizu dés dipózitu na Monitor Ambiental, na sistema di notifikason di Kâmara Munisipal i na site, i na un jornal lokal ku maior númeru di leitoris na área afetadu.

Alén di keli, si área inklui un Populason di Justisa Ambiental, avizu també devi ser traduzidu i publikadu na pelu menus un organizason di notísias adisional ki atendi Populason di Justisa Ambiental.

Visualizador di Mapas di Justisa Ambiental podi ser konsultadu li:

[Populasons di Justisa Ambiental na Massachusetts | Mass.gov](https://www.mass.gov/info-details/environmental-justice-populations-in-massachusetts?_gl=1*podtd0*_ga*MTgxODkwNDQ2Ny4xNjgzMjg4MjU5*_ga_MCLPEGW7WM*MTcwMTg5NDQ3NC43My4xLjE3MDE4OTQ1MjguMC4wLjA.)

Modi ki divulgason pa un LBOH ta kontisi?

Dipartamentu tem kriadu un mudelu pa rikizitu di divulgason atxadu li: [insiri link]

Devi ser sinadu pa entidadi ki transfiri títulu di propriedadi di instalason, entidadi pa kual títulu sta ser transfiridu, i un kópia di divulgason devi ser mandadu pa LBOH. Ten un lugar na mudelu formuláriu pa avizu di resebimentu pa sinatura di LBOH. LBOH podi uza és mudelu ou dizinvolvi sés própriu mudelu di divulgason.

Kel aspetu li podi ser inkurpuradu na rilatóriu di inspeson di Títulu 5?

Nen tudu transfirênsias di propriedadi ta izigi un inspeson. Rigulamentus di Títulu 5 ta izigi ki proprietárius di instalason virifika si sés sistema séptiku sta lokalizadu dentu di un NRNSA i si é nisisáriu un atualizason, ka inspetoris di sistema.

Kuze ki é nisisáriu tantu pa konstruson novu komu pa kazas izistentis duranti piríudu na ki un zona ta inkuadra na un NRNSA más ainda ka ten un lisensa di basia idrográfiku?

Si ninhun pididu di NOI, Lisensa di Basias Idrográfikus ou De Minimus for aprizentadu, rikizitu pa instala BANRT ta kumesa:

Pa Konstruson Novu, na 8 di Julhu di 2024.

Pa sistemas izistentis, 2 anus dipós dizignason NRNSA:

7/8/25 pa basias idrográfikus di Cape Cod dizignadus apartir di 7/7/23; ou

9/30/25 pa Basia Idrográfiku di Porto di Wellfleet.

Kuze ki ta kontisi si zona aprizenta un NOI ou solisita un Lisensa di Basia Idrográfiku ou Izenson di Karga Mínimu, mas ka tivi finalmenti Pirmison ou Izenson di Basias Idrográfikus?

Si un Pirmison di Basia Idrográfiku ou Izenson di Karga Mínimu ka for imitidu pa Dipartamentu pa un basia idrográfiku, inton izigênsia di instalason/atualizason ku BANRT ta entra en vigor pa sistemas nés basia idrográfiku.